ปิยะสกล มอบปลัดใหม่แต่งตั้งโยกย้ายซี 10 สธ.
นพ.ปิยะสกล สกลสัตยาทร รมว.สาธารณสุข (สธ.) กล่าวถึงการแต่งตั้งโยกย้ายข้าราชการระดับ ซี 10 ของ สธ. ว่า เนื่องจากสัปดาห์หน้านายกรัฐมนตรีไม่อยู่ ดังนั้น สธ.จึงจะไม่ส่งรายชื่อผู้ที่ได้รับการแต่งตั้งโยกย้ายเข้าที่ประชุมคณะรัฐมนตรี (ครม.) และจะเสนอเข้า ครม.หลังวันที่ 1 ต.ค. โดยให้เป็นหน้าที่ของ นพ.โสภณ เมฆธน ปลัด สธ.คนใหม่เป็นผู้แต่งตั้ง เพราะถือเป็นทีมงานของ นพ.โสภณ,ผู้สื่อข่าวถามถึงการแต่งตั้งหลังวันที่ 1 ต.ค.นั้นเพราะเกรงว่าจะมีปัญหาเรื่องความขัดแย้งหรือไม่ เพราะขณะนี้มีแพทย์บางกลุ่มออกมาแสดงความเห็นว่าหากให้ นพ.ณรงค์ สหเมธาพัฒน์ ปลัด สธ.เป็นคนตั้งจะกลายเป็นการสืบทอดอำนาจ นพ.ปิยะสกลกล่าวว่า ไม่ได้มีความขัดแย้งแต่เป็นเพียงความเห็นที่เกิดขึ้น ยืนยันว่า สธ.จะต้องตั้งคนที่มีความรู้ความสามารถเข้ามาทำงาน คนที่จะทำงานร่วมกันก็ต้องเป็นผู้พิจารณาเรื่องนี้ ซึ่งการแต่งตั้งปลัด สธ.ที่ผ่านมาก็เห็นแล้วว่าเสียงที่ออกมาก็เป็นที่พอใจ,ผู้สื่อข่าวรายงานว่าสำหรับตำแหน่งผู้บริหาร ระดับซี 10 ที่จะว่างในเดือน ต.ค.นี้ มี 4 ตำแหน่ง คือ นพ.โสภณ ที่มานั่งเป็นปลัด สธ. ส่วนอีก 3 ตำแหน่งที่จะเกษียณอายุในเดือน ก.ย.นี้ คือ นพ.พรเทพ ศิริวนารังสรรค์ อธิบดีกรมอนามัย นพ.ธวัชชัย กมลธรรม อธิบดีกรมการแพทย์แผนไทยและการแพทย์ทางเลือก และ นพ.คำรณ ไชยศิริ หัวหน้าผู้ตรวจราชการ สธ. และตามธรรมเนียม จะต้องย้ายรองปลัด สธ.ไปดำรงตำแหน่งอธิบดี ย้ายผู้ตรวจฯขึ้นเป็นรองปลัด สธ.เป็นต้น.
 ไม่ได้มีความขัดแย้งแต่เป็นเพียงความเห็นที่เกิดขึ้น ยืนยันว่า สธ.จะต้องตั้งคนที่มีความรู้ความสามารถเข้ามาทำงาน คนที่จะทำงานร่วมกันก็ต้องเป็นผู้พิจารณาเรื่องนี้ ซึ่งการแต่งตั้งปลัด สธ.ที่ผ่านมาก็เห็นแล้วว่าเสียงที่ออกมาก็เป็น
ข่าวการศึกษา,ข่าวสาธารณสุข,ปิยะสกล สกลสัตยาทร,แต่งตั้งโยกย้าย,ระดับ ซี 10,ความขัดแย้ง,สภณ เมฆธน,ณรงค์ สหเมธาพัฒน์,ข่าว,ไทยรัฐออนไลน์